T-80 (lahki tenk)
T-80 je bio zadnji sovjetski lahki tenk tokom 2. svjetskog rata. Tokom 1943. godine Sovjetski Savez je donio odluku o izgradnji lahkog tenka koji je trebao zamijeniti tipove T-70 i T-60 koji su proglašeni preslabim za tadašnje potrebe ratišta. Ovaj pokušaj izgradnje snažnije verzije svojih prethodnika je proglašen neuspjehom nedugo nakon izlaska prvih modela s proizvodne trake. Prije zabrane proizvodnje svih laganih tenkova u oktobru 1943. godine bilo je dovršeno samo 120 tenkova T-80. Razlike između T-70 i ovog tenka su bile premale da bi spasili projekat od uništenja. Te razlike su uključivale jačanje oklopa i smještaj dvojice tenkiste u kupolu, što je bilo u suprotnosti s T-70 i T-60 koji su imali samo jednog tenkistu u kupoli.